BRC Autocentras

BRC Autocentras (UAB „Baltijos realizacijos centras“) – viena iš didžiausių naudotais automobiliais prekiaujančių įmonių grupių Baltijos šalyse. Be pagrindinės veiklos - naudotų automobilių prekybos, įmonė taip pat siūlo ir BRC lizingo, serviso, nuomos paslaugas. 

BRC Autocentras buvo įkurtas Estijoje 1996 m. Veiklą Lietuvoje įmonė pradėjo 1998 m. Įmonės atstovybės taip pat veikia Latvijoje. Šiuo metu BRC Lietuvos padalinyje dirba 35 darbuotojai, o visoje įmonių grupėje – daugiau nei 60 žmonių. Įmonei vadovauja Mindaugas Slovikas.

Istorija 
BRC grupė buvo įkurta 1996 m. Taline, Estijoje. Šiuo metu BRC grupės įmonės yra įsikūrusios visose Baltijos šalyse: Lietuvoje, Latvijoje, Estijoje. 

„Baltijos realizacijos centrą“ įkūrė tuometinis „Hansa“ bankas kaip antrinę turto realizavimo įmonę. Įmonė tuo metu priklausė „Hansa Capital“ įmonių grupei (dabartiniam „Swedbank“) ir buvo atsakinga už banko turto realizavimą. Bendrovė turėjo keturis pagrindinius departamentus: naudotų automobilių ir sunkvežimių realizavimo skyrių, kilnojamo turto realizavimo skyrių, nekilnojamo turto realizavimo skyrių ir inkaso (skolų išieškojimo) skyrių.

2003 m. bankas nusprendė atsisakyti su ne finansinėmis operacijomis susijusių įmonių veiklos, todėl buvo priimtas sprendimas parduoti „Baltijos realizacijos centrą“. Naujaisiais savininkais tapo UAB „SilberAuto“ ir investicinis bankas „United Partners“.
 
2011 m. įmonės savininkai pasikeitė: 50% akcijų įsigijo „United Partners“ bankas, likusius 50% – „AS Skinest Grupp“.

BRC klientai gali naudotis BRC automobilių baze bei rinktis automobilius iš visos Europos, 65 mln. skelbimų duomenų bazės.

Paslaugos 

BRC ir partnerių skelbimų bazėje internete naudotus automobilius galima rinktis iš daugiau kaip 100 mln. transporto priemonių, taip pat suteikiama galimybė išsirinkti automobilį atvykus į BRC autocentrą.

BRC siūlomos transporto priemonės: lengvieji automobiliai, mikroautobusai, kemperiai, motociklai, vilkikai, sunkvežimiai, priekabos, autobusai, statybinis transportas, autokrautuvai, žemės ūkio technika ir su transportu susijusios prekės. 

BRC bendradarbiauja su didžiausiais Baltijos šalių bankais („Swedbank“, SEB, DnB, „Danske“, „Nordea“, „Unicredit“, „Šiaulių banku“, „Citadele“) ir siūlo galimybę automobilį pirkti išsimokėtinai. Taip pat teikia serviso ir automobilių nuomos paslaugas.

Be automobilių pardavimo paslaugų, BRC autocentras užsiima ir automobilių supirkimu.

Kiti įmonės klientai ar projektai 

2015 m. prie BRC grupės prisijungė UAB „Sunkioji technika“ (kitaip HML). Ši bendrovė tapo oficialiu „Hyundai Heavy Industries Europe“ statybinės technikos atstovu Lietuvoje, siūlančiu platų pasirinkimą profesionalios „Hyundai“ technikos, jos priežiūros, serviso, garantijos, atsarginių dalių, finansavimo, technikos nuomos ir draudimo paslaugas.

Statistika 

Nuo veiklos pradžios BRC autocentras pardavė daugiau nei 60 tūkst. automobilių, o brangiausiai parduotas automobilis yra „Porsche Cayenne“, už kurį buvo sumokėta 183 909 €.

Bendrovės apyvarta 2014 m. siekė daugiau nei 10 mln. €.

2015 m. BRC įmonių grupėje dirbo 64 žmonės, vien Lietuvoje – 35.

Šaltiniai

Nuorodos 

 Oficiali svetainė
 Virtualus 3D turas po įmonės teritoriją

Lietuvos įmonės